## Odluka o obveznim uputama za provedbu politike plaća u 1998. godini

### NN 142/1997 (31.12.1997.), Odluka o obveznim uputama za provedbu politike plaća u 1998. godini

# VLADA REPUBLIKE HRVATSKE

Na temelju članka 3. i članka 23. stavka 3. Zakona o Vladi Republike
Hrvatske ("Narodne novine", br. 41/90, 8/91, 14/91, 53A/91, 9/92, 55/92
i 29/94), Vlada Republike Hrvatske je na sjednici održanoj 30. prosinca
1997. godine donijela

## **ODLUKU**

### **O OBVEZNIM UPUTAMA ZA PROVEDBU POLITIKE PLAĆA U 1998. GODINI**

Plaće vezane uz radni odnos u javnim poduzećima u vlasništvu Republike
Hrvatske i to:

- Javno poduzeće "Hrvatske šume", Zagreb

- Javno poduzeće "Hrvatska pošta i telekomunikacije", Zagreb

- Javno poduzeće "Narodne novine", Zagreb

- Javno poduzeće "Hrvatska radiotelevizija", Zagreb

te u trgovačkim društvima u kojima je imatelj dionica, odnosno poslovnih
udjela Republika Hrvatska i to:

- "Hrvatske željeznice" d.o.o., Zagreb

- "Hrvatska elektroprivreda" d.d., Zagreb

- "Jadrolinija" d.o.o., Rijeka

- "INA - Industrija nafte" d.d., Zagreb

- "Croatia osiguranje" d.d., Zagreb

- "Plovput" d.o.o., Split,

mogu se isplaćivati u 1998. godini u skladu s kolektivnim ugovorima,
pravilnicima o radu, sporazumima zaposleničkih vijeća s poslodavcem ili
ugovorima o radu, s tim da se ukupna masa bruto plaća svih zaposlenih može
povećati samo za dio iznosa iznad određene stope povrata neto imovine,
pri čemu se stopa povrata neto imovine izračunava tako da se dobit poslovanja
prije poreza (bruto dobit) stavlja u odnos neto vlasničkom imovinom i množi
sa 100.

II.

Ostvarenje stope povrata neto imovine izraženo u postoku određuje se
kako slijedi:

- za Javno poduzeće "Hrvatske šume", Zagreb 3%

- za Javno poduzeće "Hrvatska pošta i telekomu-
     nikacije", Zagreb 9%

- za Javno poduzeće "Narodne novine", Zagreb 28%

- za Javno poduzeće "Hrvatska radiotelevizija",
     Zagreb 3%

- za "Hrvatske željeznice" d.o.o., Zagreb 1%

- za "Hrvatsku elektroprivredu" d.d., Zagreb 2%

- za "Jadroliniju" d.o.o., Rijeka 2%

- za "INA - Industriju nafte" d.d., Zagreb 8%

- za "Croatia osiguranje" d.d., Zagreb 10%

- za "Plovput" d.o.o., Split 2%

III.

Stopa povrata neto imovine utvrđena za poslovno razdoblje I.-IX. 1997.
primjenjuje se za plaće koje će se isplaćivati za sljedeće mjesece u 1998.
godini: za siječanj, veljaču, ožujak i travanj.

Stopa povrata neto imovine utvrđena za poslovno razdoblje I.-XII. 1997.
primjenjuje se za plaće koje će se isplaćivati u 1998. godini za mjesece:
svibanj, lipanj, srpanj, kolovoz, rujan, listopad, studeni i prosinac.

Ako se stopa povrata neto imovine ostvari sa više od 2% na neto imovinu
od zadane stope, prosječna plaća može porasti za najviše 5% bruto I, ukoliko
je ostvareni veći iznos stope povrata dovoljan za povećanje plaća od 5%
za cijelo razdoblje primjene ostvarenog iznosa stope povrata neto imovine.

Ako se stopa povrata neto imovine ostvari sa više od 2% na neto imovinu
od zadane stope, prosječna plaća može porasti za najviše 7% bruto I ukoliko
je ostvareni veći iznos stope povrata dovoljan za povećanje plaća od 7%
za cijelo razdoblje primjene ostvarenog iznosa stope povrata neto imovine.

Pravne osobe iz točke I. ove Odluke koje tijekom 1998. godine nisu uspjele
ostvariti stopu povrata imovine u visini koja je za svaku pravnu osobu
zadana u točki II. ove Odluke ponaosob, mogu izvršiti povećanje plaća u
1998. godini i to u visini koja odgovara stopi porasta troškova života.

IV.

Obvezuju se direktori i upravni odobri, odnosno skupštine, nadzorni
odbori i uprave pravnih osoba iz točke I. ove Odluke da sukladno svojim
ovlastima i odgovornostima osiguraju provedbu ove Odluke.

V.

Nepridržavanje ove Odluke smatrat će se razlogom zbog kojeg se direktori
javnih poduzeća iz točke I. ove odluke mogu razriješiti dužnosti, a uprave
trgovačkih društava mogu opozvati.

VI.

Potrebne podatke i druge odgovarajuće informacije u svrhu kontrole ove
Odluke prikuplja i obrađuje Ured za ekonomiku i restrukturiranje javnih
poduzeća Vlade Republike Hrvatske.

VII.

Dosljedno provođenje ove Odluke pratit će Ured za ekonomiku i restrukturiranje
javnih poduzeća Vlade Republike Hrvatske i slijedom toga Vladi Republike
Hrvatske predlagati provođenje mjera iz točke III. ove Odluke.

VIII.

Kada Vlada Republike Hrvatske procijeni da su pravne osobe iz točke
I. ove Odluke započele ili dovršile postupke restrukturiranja i privatizacije
sukladno posebnim zakonima ili odlukama Vlade Republike Hrvatske, izvršit
će se temeljita analiza postojećih rezultata vezanih uz provedbu politike
plaća i odlukom Vlade Republike Hrvatske korigirat će se provedba ove Odluke.

IX.

Sastavni dio ove Odluke je obrazac za popunjavanje podataka, temeljem
kojih će se obavljati kontrola provedbe ove Odluke, kao i mjesečno informiranje
Vlade Republike Hrvatske.

X.

Ova Odluka stupa na snagu danom donošenja, a primjenjuje se od 1. siječnja
1998. godine.

XI.

Ova Odluka objavit će se u "Narodnim novinama".

Klasa: 120-02/97-01/11
Urbroj: 5030105-97-1
Zagreb, 30. prosinca 1997.

Potpredsjednik
**mr. Borislav Škegro,** v. r.

```
IZVJEŠĆE O ISPLAĆENIM PLAĆAMA

Naziv pravne osobe: __________________________________________

Podaci o isplaćenoj plaći u ___________ mjesecu za __________ mjesec
(obavezno zaokružiti: cijela plaća, I. dio plaće za mjesec ___________,
II. dio plaže za mjesec ____________)

Podaci o plaćama koje su isplaćene za razdoblje I–X. 1997.
________________________________________________________________
1.      Prosječan broj radnika na bazi sati rada
________________________________________________________________
2.      Ukupan broj stalno zaposlenih radnika
________________________________________________________________
3.      Prosječno isplaćena masa plaća bruto I + god. odmor za I–X. 1997.
________________________________________________________________
4.      Ukupno plaćeni doprinosi za prosječnu plaću bruto I
________________________________________________________________
5.      Prosječno isplaćeni bruto II (redni broj 3+4)
________________________________________________________________
6.      Prosječno isplaćena masa neto plaća (s uključenim god. odmorom)
________________________________________________________________

Podaci o plaćama za izvještajni mjesec
________________________________________________________________
7.      Broj radnika na bazi sati rada
________________________________________________________________
8.      Ukupan broj stalno zaposlenih radnika
________________________________________________________________
9.      Ukupno isplaćena masa plaća bruto I (bez dodatka za god. odmor)
________________________________________________________________
10.     Ukupno plaćeni doprinosi za plaće bruto I
________________________________________________________________
11.     Ukupno isplaćeni bruto II (redni broj 9+10)
________________________________________________________________
12.     Ukupno isplaćena masa neto plaća
________________________________________________________________
13.     Ukupno isplaćena masa bruto I – dodatak za godišnji odmor
________________________________________________________________
14.     Ukupno plaćeni doprinosi na dodatak za godišnji odmor
________________________________________________________________
15.     Ukupno isplaćeni bruto II (redni broj 12+13)
________________________________________________________________
16.     Ukupno isplaćena masa neto – dodatak za godišnji odmor
________________________________________________________________
17.     Broj radnika kojima je isplaćen dodatak za godišnji odmor
________________________________________________________________
18.     Sveukupno isplaćene plaće bruto I (redni broj 9+13)
________________________________________________________________
19.     Sveukupno plaćeni doprinosi na plaće (redni broj 10+14)
________________________________________________________________
20.     Sveukupno isplaćene plaće bruto II (redni broj 11+15)
________________________________________________________________
21.     Sveukupno isplaćena masa neto plaća (redni broj 12+16)
________________________________________________________________
22.     Ostvarena stopa povrata neto imovine za razdoblje I–XII. 1997.
________________________________________________________________
23.     Ostvareni iznos iznad stope povrata neto imov. od zadane stope za I–XII. 1997.
_________________________________________________________________
24.     Isplaćena masa više ostvarene stope povrata za izvještajni mjesec
_________________________________________________________________
25.     Ukupno isplaćena masa iznad stope povrata (kumulativ razdoblja)
_________________________________________________________________

U Zagrebu, ___________________ 199 __. godine
                                                        Odgovorna osoba

                                                      ________________________

                                                        (čitko ime i prezime)
                                                        (pečat i potpis)

```

Odluka, NN 142/1997-2027